open-index/open-wikipedia-markdown huggingface dataset:
Henning Hai Lee Yang

**Henning Hai Lee Yang** (født 6. juni 1949) er en norsk forfatter, astrolog og spåmann av kinesisk herkomst.

## Forfatter og oversetter
Bøkene til Henning Hai Lee Yang har temaer som kinesisk og vestlig astrologi, spåing, ansiktsanalyse og håndanalyse. Han har også oversatt en utgave av Sunzis *[[Kunsten å krige]]* (2016). 

## Film og TV
Vinteren 2000 gjestet han TV-såpeserien *[[Hotel Cæsar]]* i en rolle som karateinstruktør. Han har også hatt andre bi- og statistroller i film og tv-serier, blant annet i NRK-serien *[[Lekestue (TV-serie 2002)|Lekestue]]* (2002).

## Politikk
Yang er medlem av Fremskrittspartiet. Han har forsvart Folkerepublikken Kina og rost statslederne Deng Xiaoping og Hu Jintao for å «ha løftet kineserne ut av fattigdommen og inn i en ny tid». Han kalte utdelingen av Nobels fredspris til Liu Xiaobo i 2009 for «tullete» og gitt til «en terrorist [og] dissident» på grunn av Lius aktivisme for et fritt og demokratisk Kina. Han mente at Kina «stort sett er et bra sted å leve» og «ikke [trengte] en hastig revolusjon uten videre».

## Referanser


## Eksterne lenker

*  
* Dagbladet – Hva skjer? (2008), 
* ABCnyheter – Fra Kina med spå
Grunnopplæring

**Grunnopplæring** er i Norge det 13-årige løpet som består av grunnskole og videregående opplæring. 

## Grunnskole
Grunnskoleopplæringen i Norge er tiårig, og elevene starter på skolen det kalenderåret de fyller seks år.

Grunnskolen bygger på prinsippet om likeverd og tilpasset opplæring for alle i et skolesystem bygd på det samme læreplanverket. Alle barn og unge skal få del i et felles kunnskaps-, kultur- og verdigrunnlag.

Det ble innført skole for alle barn i Norge i 1739. Fra 1889 var grunnskolen syvårig, i 1969 ble den niårig og i 1997 ble den utvidet til ti år for alle som er født i 1991 eller senere.

Grunnskolen er delt inn i to hovedtrinn: barnetrinnet (1.–7. trinn) og ungdomstrinnet (8.–10. trinn).

## Videregående opplæring
Videregående opplæring omfatter all kompetansegivende opplæring mellom grunnskolen og høyere utdanning.

Ungdom som har fullført grunnskolen eller tilsvarende har rett til tre års videregående opplæring som skal føre frem til studiekompetanse, yrkeskompetanse eller grunnkompetanse. Alle har rett til inntak på ett av tre alternative utdanningsprogram som de har søkt på, og til to års videre opplæring som bygger på utdanningsprogrammet. 

Elever som tar yrkesfaglig utdanning, kan skaffe seg kompetanse for inntak til universiteter og høyskoler (studiekompetanse)
ved å ta et påbyggingskurs til generell studiekompetanse. Fylkeskommunen har lovfestet plikt til å følge opp ungdom mellom 16 og 21 år som ikke er under opplæring eller i arbeid

## Ansvar
Staten har det overordnede ansvar for opplæringsloven med forskrifter, innhold og finansiering av grunnopplæringen. 

Fylkesmannen skal være et bindeledd mellom Kunnskapsdepartementet og Utdanningsdirektoratet på den ene siden, og utdanningssektoren i kommunene og fylkeskommunene på den andre. Fylkesmannen har ansvar for tilsyn og klagebehandling i forhold til regelverket, medvirkning til kvalitetsutvikling, informasjon, veiledning og ulike forvaltningssaker.

Kommunene har ansvar for drift og administrasjon av grunnskolene, mens fylkeskommunene har ansvar for videregående opplæring. 

Lover og forskrifter,herunder læreplanverket, gir forpliktende rammer, men innenfor disse kan kommunen eller fylkeskommunen, skolen og lærerne øve innflytelse på hvordan opplæringen gjennomføres. Den enkelte skole ledes av en rektor og har ulike råd og utvalg. 

Utdanningsdirektoratet er en etat for grunnskole og videregående opplæring under Kunnskapsdepartementet.

Direktoratets hovedoppgaver er å fremme kvalitetsutvikling, kvalitetsvurdering, analyse og dokumentasjon i grunnopplæringen, utføre forvaltningsoppgaver knyttet til grunnopplæringen, samt lede tilsynet med grunnopplæringen fra nasjonalt nivå.
Andreas Bjarke

**Andreas Bjarke** (1908–1969) var en norsk skuespiller som var en årrekke ved Den Nationale Scene.

Han vokste opp i Namsos og flyttet til Oslo da han var 12 år. 

Bjarke scenedebuterte i 1929 ved Det norske teatret og var der inntil han i 1935 ble ansatt ved Den Nationale Scene. Han medvirket i løpet av sin karriere i både lystspill, operetter og dramastykker. Han fikk sitt gjennombrudd i 1940 som presten i Kaj Munks *Kjærlighet*, og gjorde seg senere bemerket som Stivhatten i *[[Kranes Konditori]]*. Hans siste store rolle var som Firs i Tsjekhovs *[[Kirsebærhagen|Kirsebærhaven]]* i 1968.

Bjarke medvirket i filmer som *[[En glad gutt (film)|En glad gutt]]* (1932), *[[Syndere i sommersol (1934)|Syndere i sommersol]]* (1933) og hadde hovedrollen i *[[Blodveien (film)|Blodveien]]* (1955). På TV var han å se i Fjernsynsteatrets oppsetning av *[[Den stundesløse]]* i 1963.

Bjarke var gift med skuespilleren Hjørdis Bjarke fra 1932 til sin død i 1969. De hadde to barn.

## Referanser


## Eksterne lenker
*
Malmfälten

**Malmfälten** er en betegnelse som innbefatter både Gällivare og Kiruna kommuner i Sverige. Begrepet ble tatt i bruk rundt 1900 som et samlende begrep for det gruvetette området (mest jernmalmgruver) i den nordligste delen av Sverige.

Den første jernmalmgruven som ble åpnet i Malmfälten var gruven i det nåværende bygda Masugnsbyn, hvor driften startet på midten av 1600-tallet.

## Se også
*Bergslagen
John Lawley

**John Lawley** (født 31. desember 1859, død 9. september 1922), kjent sangforfatter i Frelsesarmeen, har skrevet fire sanger som fortsatt brukes i Frelsesarmeens sangbok.

John Lawley ble født i 1859 i Foulden i Norfolk. Familien flyttet til Bradford hvor han jobbet i en mølle. I 1877, da han var sytten år gammel, ble John omvendt av the Christian Mission, senere kjent som Frelsesarmeen ved James Dowdle, kjent som «den frelste jernbanevakten». John begynte snart som fulltids evangelist, den fjortende i misjonen. Lawley første oppdrag var å åpne Spennymoor kristne misjonsstasjon som åpnet søndag 28. april 1978.

John Lawley var svært utradisjonell i sin forkynnelse. For å illustrere den bunnløse sjøen av Guds kjærlighet og tilgivelse så stupte han en gang fra scenen og ned blant stolradene, hvor han fortsatte sin tale mens han tok svømmetak på gulvet. 

## Sangforfatter
Lawley skrev sin første sang i 1879 og er senere blitt kjent over hele verden som sangforfatter og sanger.
Mest kjent er trolig den som på engelsk heter "Wanted: Hearts baptized with Fire". På norsk heter den "Hjerter er det verden trenger". Denne sangen synges på en melodi fra fjerde sats i Beethovens niende symfoni, også kjent som "Ode til gleden", med en tekst av den tyske dikteren Schiller. Det skal ha vært den norske Frelsesarmé-musikeren Klaus Østby som oppdaget at Lawleys tekst kunne synges på denne tonen.

I 1916 hadde 19 av hans sanger funnet veien inn i Frelsesarmeens engelske sangbok. I de siste tyve årene av Frelsesarmeens grunnlegger William Booth sitt liv var det John Lawley som var hans assistent og solosanger på møtene som William Booth holdt. John Lawley var med på kampanjer over hele verden, slik som Japan, Australia og Amerika.

## Siste år
I sine siste år var kommandør Lawley soldat i Watford korps, hvor han også døde i en alder av 62 år. I begravelsen i Abney park kirkegård på ettermiddagen 14. september 1922 var det ikke mindre en åtte hornmusikkorkester som fulgte begravelsesfølget. 

General Bramwell Booth ledet minnestunden i Clapton Congress Hall den samme kvelden og han sa om kommandøren: «Han sang seg igjennom hele sitt liv og han vil synge igjennom hele evigheten».

## John Lawleys sanger i Frelsesarmeens sangbok
* 139 – «Til Golgata kom med meg»
* 142 – «Trette vandrer vil du lytte»
* 390 – «Det er et bedre land»
* 599 – «Hjerter er det verden trenger»

## Referanser
Den polsk-russiske krig (1654–1667)

**Den polsk-russiske krig (1654–1667)** er også kalt krigen for Ukraina og det var den siste store krigen mellom Storfyrstedømmet Moskva og Det polsk-litauiske samvelde. Krigen er kjent i Polen som en del av «syndfloden» og krigen endte med at Storfyrstedømmet Moskva økte landområdene og markerte begynnelsen på Russlands fremvekst som en stormakt i Øst-Europa.

## Litteratur

*Malov A.V. *Russo-Polish War (1654–1667)*. Moscow: Exprint, 2006. ISBN 5-94038-111-1.

## Eksterne lenker
* Den russisk-polske krig, 1654-1667 (engelsk)
* Storfyrstedømmet Moskvas krig og Polens nedgangstid (engelsk)
Pronova BioPharma

**Pronova BioPharma Norge AS**er et norsk legemiddelselskap, med hovedkontor på Lysaker i Bærum. Pronova driver forskning, utvikling og produksjon av marine omega-3 deriverte legemidler. Selskapet har ca. 300 medarbeidere.

## Eierforhold
Pronova BioPharma Norge AS eies 100 % av BASF

### Økonomi
2007:
Omsetning NOK 1013.8 millioner. Annual report 2007

2008:
Omsetning NOK 1301.5 millioner. Annual report 2008

2009:
Omsetning NOK 1789.8 millioner. Annual report 2009

2010:
Omsetning NOK 1643.7 millioner. Annual report 2010

2011:
Omsetning NOK 1668.9 millioner. Annual report 2011

### Pronova BioPharma Norge AS
Pronova har produksjonslokaler i Sandefjord i Vestfold.

### Pronova BioPharma Danmark AS
Pronova har også en fabrikk i Kalundborg i Danmark. Denne fabrikken stod ferdig i 2009, og bidro til å doble Pronovas produksjonskapsitet.

## Historie
* *Johan C. Martens og Company* i Bergen drev handel med fisk- og torskeleverolje siden 1838, og fiskeoljefabrikken som *Jahres Fabrikker* i Sandefjord grunnla i 1935.
* Norsk Hydro kjøpte disse fabrikkene i 1996 og 1998 for å videreutvikle sin satsing både innenfor kosttilskudd og omega-3 basert legemiddel. Selskapet fikk i 1992 navnet Pronova Biocare AS. I 1998 ble også *Lipro AS* i Ålesund kjøpt opp.
* I 2004 var *Ferd Private Equity Fund* Pronova BioPharmas hovedaksjonær. De ønsket å rendyrke Pronova BioPharma som legemiddelselskap. De øvrige delene av omega-3-virksomheten ble i 2007 solgt til Austevoll Seafood ASA og fortsetter under navnet *EPAX AS*.
* I 2004 ble OmacorR/LovazaTM godkjent av FDA for det amerikanske markedet.
* 2007 Pronova BioPharma blir listet på Oslo Børs under ticker PRON
* 2009 ny fabrikk i Kalunborg i Danmark stod ferdig.
* 2013 Oppkjøpt av BASF

## Referanser


## Eksterne lenker
* Selskapets hjemmeside
API

**API** er et akronym og kan vise til:

* Aktiv farmasøytisk ingrediens (engelsk: *active pharmaceutical ingredient*) er en forkortelse som brukes i sammenheng med farmasi og legemidler
* API-tyngde (engelsk: *American Petroleum Institute gravity*) er en måleenhet som benyttes for å sammenlikne tettheten til en væske sammenliknet med vann
* API-systemet for klassifisering av motoroljer
* Programmeringsgrensesnitt (engelsk: *application programming interface*, API)

## Andre betydninger
*Api - et tidligere navn (1942-1945) på byen Kota Kinabalu
*Api-Api - et tidligere navn, og kallenavn, på byen Kota Kinabalu
Perejaslav-traktaten

**Perejaslav-traktaten** (ukrainsk: Переяславська рада, Pereiaslavska rada) ble undertegnet i 1654 i den ukrainske byen Perejaslav under et møte mellom zaporozje-kosakkene og Tsar Aleksej I av Russland, etter Khmelnytskyjopprøret. Kjent som Perejaslavrådet så sørget avtalen for at tsaren lovte å beskytte den ukrainske kossakkstaten.

Deltakere til utarbeidelse av traktaten i Perejaslav inkluderte en rekke kosakker og en stor delegasjon fra Russland og deres oversettere. Originaleksemplarene av traktaten har forsvunnet og det nøyaktige innholdet i forholdet anslått i avtalen mellom Russland og Ukraina er noe de lærde strides om. Traktaten ledet til at det ble etablert en kosakkstat på østsiden av elven Dnepr under beskyttelse av russerne og til utbruddet av Den polsk-russiske krig (1654–1667).
The Lord of the Rings Online: Mines of Moria

***The Lord of the Rings Online: Mines of Moria*** er den første utvidelsespakken til *[[The Lord of the Rings Online: Shadows of Angmar]]*. Den ble offentliggjort 14. mars 2008 under Codemasters Online Connect 2008, og utgitt 18. november 2008.

Utvidelsespakken foregår Moria, en enorm underjordisk by nordvest i Midgard. Områdene Eregion og Lothlórien er også inkludert. Høyeste nivå økes til 60 og seks bøker, som begynner en ny hovedhistorie, er inkludert. Turbine har også laget to nye klasser: Rune-Keeper og Warden.

Komponist Chance Thomas, som også jobbet på *Shadows of Angmar*, komponerte også musikken til *Mines of Moria*.

## Unlock the Mines of Moria
Spillets nettside lar besøkende spille flere små nettspill for å låse opp skjult innhold. Så langt har de lagt til en trailer og tre bilder. Det er også mulig å legge inn en søknad om å få være med på en beta-test av spillet.

## Fremtidige utvidelser
Jeffrey Steefel avslørte under presentasjonen av *Mines of Moria* at Turbine planlegger å lage en utvidelsespakke hvert år. *Mines of Moria* og dets fremtidige oppdateringer avsluttet Tolkiens første bok, *[[Ringens brorskap]]*, og begynner på *[[To tårn]]* som vil la spillere besøke Rohan og Dead Marshes.

## Referanser


## Eksterne lenker
* UnlocktheMinesofMoria.com
* Pressemelding
* Connect '08: The Mines of Moria Opens Her Gates – Artikkel om presentasjonen
The Lord of the Rings Online

***The Lord of the Rings Online*** kan være:

**[[The Lord of the Rings Online: Shadows of Angmar]]* – et online rollespill
**[[The Lord of the Rings Online: Mines of Moria]]* – en utvidelse til «Shadows of Angmar»
Blodberberis

**Blodberberis** (latin: *Berberis thunbergii 'Atropurpurea' * eller * ...'Atropurmureum' *) er den mørk røde varianten av planten **[[høstberberis]]** (latin: *Berberis thunbergii*)  i slekten berberis, som inngår i berberisfamilien. Den er normalt beskåret 80–120&nbsp;cm høy, og en vanlig hekkeplante i norske hager. Ved fri vekst blir den lett 4 meter høy.

Blodberberis har blodrøde til lilla, avlangt runde eller eggeformede blader som smalner ned i kileform mot den korte bladstelgelen. Planten har skarpe, 1–2&nbsp;cm lange pigger som stikker ut i hjørnet ved bladfestet. Piggene er lyse og står om lag 90 grader rett ut fra den rød-lilla, stive plantestengelen.

Blomstene er gule eller gul-røde md blomstring ca. 25. mai i osloområdet (fire uker etter løvsprett), mens bærene er helt røde og 5–8&nbsp;mm lange. Planten er nøysom og hardfør, den er opprinnelig en fjellplante fra Japan og tåler beskjæring godt.

Blodberberis og høstberberis ble innført fra Japan til Russland av botanikeren Carl Johan Maksimovitsj fra 1864, og ble straks meget populær i hager og parker i Europa. Den kom til Nederland i 1913. Den er både hageplante og forvillet i Norge, og sprer seg ikke minst langs kysten.

## Eksterne lenker
* UMB Ås om høstberberis og blodberis
Tore Brovold

**Tore Brovold** (født 12. juni 1970 i Hamar) er en norsk sportsskytter som internasjonalt konkurrerer i skeet, som er en form for leirdueskyting. Under OL 2008 i Beijing skjøt han seg til en individuell sølvmedalje i denne øvelsen. Han konkurrerer for Østlandske sportsskyttere. Hans tidligere klubb er Stange JFF.

Brovold startet å skyte jegertrap i 1977, bare 7 år gammel, og skjøt sin første konkurranse to år senere. Han begynte å skyte grenen Nordic Trap i 1989, og i 1996 begynte han å skyte Skeet, som siden har vært hans hovedgren.

Under EM i 2008 tangerte han verdensrekorden, både i innledende runder og inkludert finaleskuddene med henholdsvis 125 og 150 treff, noe som er maks oppnåelig poengsum.

Brovold vant 16. august 2008 OL-sølv i skeet. Han skjøt ned samtlige 25 leirduer, men tapte etter omskyting mot amerikanske Vincent Hancock.

I august 2008 vant Brovold NM-gull i skeet.

Han er bosatt i Stange og har samboer.

## Andre meritter
* Tre kongepokaler, blant annet én i leirduesti i 1997
* 2003 Bronsemedalje i World Cup-stevne i Skeet i Lonato i Italia
* 2004 Gull i WC-stevne i Athen (prøve-OL)
* 2004 Seier i World Cup-finalen sammenlagt
* VM-gull og VM-bronse
* To EM-gull, to EM-sølv og en EM-bronse – alt i lagsammenheng
* 2006 VM-bronse 
* Ett gull og to sølv i World Cup individuelt
* 2006 Bronse fra World Cup-finalen
* Sytten NM-gull i skeet, tre NM-gull gjennom Norges Jeger- og Fiskerforbund
* 2008 EM-gull

## Eksterne lenker
* 
* Tore Brovolds offisielle nettsted
Myrerudtjern

**Myrerudtjern** (eller Myrerudtjenn) er et vann nord for tettstedet Lierfoss i Aurskog-Høland kommune i Akershus.

## Kilder
*Kommunens kartgrunnlag
Høstberberis

**Høstberberis** (*Berberis thunbergii*) er en plante i slekten berberis, som inngår i berberisfamilien. Bladene er rød-grønne, eventuelt skiftevis røde med grønn farge nederst mot bladfestet ved kvisten.

Den er 70-100 cm høy og en vanlig hekkplante i norske hager. Kultivaren blodberberis, 'Atropurpurea', har mørkerøde blad. 

Høstberberis har avlangt runde eller omvendt eggformede blader som smalner ned i kileform mot den korte bladstilken. Planten har skarpe, 4-8 mm lange pigger som stikker ut i hjørnet ved bladfestet.

Blomstene er gule eller gul-røde med blomstring ca. 25. mai i osloområdet (fire uker etter løvsprett), mens bærene er helt røde og 5-8 mm lange. Planten er nøysom og hardfør, den er opprinnelig en fjellplante fra Japan og tåler beskjæring godt.

Høstberberis og blodberberis ble innført fra Japan til Russland av botanikeren Carl Johan Maksimovitsj fra 1864, og ble straks meget populær i hager og parker i Europa.

I Fremmedartslista er høstberberis vurdert til *svært høy risiko* på grunn av stort invasjonspotensial og middels økologisk effekt. Arten har de siste 40 årene hatt en gjennomsnittlig økning i antall dokumenterte forekomster på ca. 500 prosent for hvert tiår. Den er registrert nord til Trøndelag og er svært vanlig i skog nær boligområder. Høstberberis spres fra hager og grøntanlegg der den brukes i stort omfang. Arten er skyggetålende og kan danne tette kratt.

Per 2015 er høstberberis forbudt å innføre til landet, plante ut eller omsette, ifølge «Forskrift om fremmede organismer».

## Referanser




## Litteratur
* 
* 
* 

## Eksterne lenker

* 
* UMB Ås om høstberberis og blodberis
Tønsberg Flyveklubb

**Tønsberg Flyveklubb** holder til på Jarlsberg flyplass, 4 kilometer nordvest for Tønsberg. Det er en aktiv flyklubb med for tiden to fly, to Cessna 172SP (LN-TFK og LN-FTE).

Tønsberg Flyveklubb er en av landets eldste flyklubber. Klubben ble stiftet den 18. mai 1937, og allerede den 4. juni samme år ble det første flystevnet avholdt på et av jordene til Jarlsberg hovedgård. Datidens beste flygere fra hele Europa deltok og programmet var meget omfattende. Senere ble dette jordet leid av Tønsberg Flyveklubb og dette var opptakten til flyplassen på Jarlsberg.

Klubben har hangar og klubbhus på Jarlsberg. Klubbens fly benyttes av medlemmene til tur- og skoleflyging. I tillegg opererer klubbens medlemmer flere privateide fly fra Jarlsberg.
Klubben disponerer klubblokaler med god plass til sosiale aktiviteter samt kontorer og rom for undervisning og planlegging av flyturer.

Tønsberg Flyveklubb har ca. 70-80 aktive  medlemmer. Foruten at klubbens medlemmer flyr tur- og skoleflyging blir det arrangert konkurranser i navigasjonsflyging og presisjonslandinger. En del av klubbens medlemmer deltar også i konkurranser i inn- og utland. Noen av klubbens medlemmer flyr mer avansert akrobatikk og oppvisning.

Medlemsmassen består av alt fra skoleungdom til yrkesflygere. Mange yrkesflygere har startet karrieren med et privatflysertifikat. Flyklubben har flere aktive instruktører som utdanner flygere fram til PPL-A.

## Eksterne lenker
* Tønsberg Flyveklubb
Berberisslekta

se tekst

**Berberisslekta** (*Berberis*) er en slekt av planter som tilhører berberisfamilien. Hvis en inkluderer den nærstående slekta *[[Mahonieslekta|Mahonia]]*, omfatter slekta omtrent 600 arter.

De er løvfellende eller eviggrønne busker. Kvistene kan ha hår eller være glatte. Noen arter har torner, og andre mangler dem. Ofte har buskene lange, stive kvister som vokser rett oppover eller ut i vifteform. Bladene er runde eller omvendt eggformede og kan være enkle eller sammensatte. Blomstene er tretallige med som regel seks begerblad, mer sjeldent tre eller ni. Det er seks gule kronblad med honninggjemmer ved basis. Frukten er et bær som kan være rødt, blått eller svart.

Berberisslekta er utbredt i den nordlige tempererte sone, Sør-Amerika, Nord- og Øst-Afrika. De er mye brukt som hage- og parkplanter og finnes forvillet andre steder, for eksempel i Australia og på New Zealand.

Den vanligste europeiske arten, berberis (*Berberis vulgaris*), ble innført til Norge for lenge siden og finnes naturalisert nordover til Trøndelag. Denne arten og omtrent 70 andre berberisarter er mellomvert for soppen, og det ble forbudt å plante berberis i Norge i 1916. Nyere sorter korn er ikke like sårbare for soppangrep, og Mattilsynet har opphevet forbudet. Den japanske høstberberis (*Berberis thunbergii*) er ikke vert for svartrust og er den vanligste berberisen i hager. Den er oppført som forbudt å innføre, plante ut og omsette i Norge etter «Forskrift for plantehelse». Høstberberis har spredt seg i naturen og er nå vanlig i skog nær boligområder i Norge. Den er oppført som «svært høy risiko» på fremmedartslista for 2023.

I Iran dyrkes berberis-arter (særlig *B. vulgaris*) som gir en frukt som tørkes og brukes i mat, kalt *zereshk*. Den dyrkes og høstes samtidig med safran.

## Arter
De mest kjente artene omfatter:
* berberis – *Berberis vulgaris*
* *[[Berberis cretica]]*
* *[[Berberis microphylla]]* (med kultivaren 'Nana', myrteberberis) 
* båndberberis – *Berberis gagnepainii*
* Darwinberberis – *Berberis darwinii*
* høstberberis – *Berberis thunbergii* (med kultivaren 'Atropurpurea', blodberberis) 
* Julianeberberis – *Berberis julianae*
* koreaberberis – *Berberis koreana*
* madeiraberberis – *Berberis maderensis*
* perleberberis – *Berberis aggregata*
* siciliaberberis – *Berberis aetnensis*
* sølvberberis – *Berberis candidula* 
* vorteberberis – *Berberis verruculosa*

## Litteratur
* 
* 
* 
* 
* 
* 
* 

## Eksterne lenker
* 
* Linker til ordenen Berberidaceae 
* Royal New Zealand Institute of horticulture. ''Berberis glaucocarpa''
* Berberine thoughts.
## Referanser
Marcos Pontes

**Marcos César Pontes** (født 1963) er hittil den eneste brasilianske astronauten som har besøkt den internasjonale romstasjonen ISS. Den 30. mars 2006 reiste Marcos Pontes ombord på Sojuz TMA-8 sammen med russeren Valerij Tokarev og amerikaneren William S. McArthur. Den 8. april landet Sojuz TMA-7 trygt i Kasakhstan.

Pontes kom fra enke kår. Hans far var tjenestemann ved det brasilianske kaffeinstituttet. Moren var kontorist ved det Føderale Jernbanenettverket. Da han var ferdig med barneskolen tok han praktisk utdanning som elektriker knyttet til en lærlingkontrakt med jernbanen, samtidig med studier i elektroteknikk. Da han tok opptaksprøven til Luftforsvaret ble han nummer to i Brasil. Etter fire års plikttjeneste som flykadett fikk han opplæring til jagerpilot, og gikk videre til 
instruktør og skvadronleder. Etter utdannelse ved «Instituto Tecnológico de Aeronáutica» ble han testpilot. Han avla også en mastergrad med avhandlingen «Optimalisering av orbitale baner». I 1996 ble han utvalgt til å studere til mastergrad i California. Dette ledet opp til at Brasil i 1998 skulle utpeke sin første astronaut. I henhold til en avtalen om Brasils deltakelse i ISS, undertegnet av president Fernando Henrique Cardoso i 1997, skulle Brasil produsere seks deler av ISS i den nasjonale industrien og gi en astronaut til NASAs astronautbemanning. I desember 2000 ble hans lisensiert astronaut. 29. mars 2006 tok han av fra Baikonur ombord på Soyuz TMA-8 på en Soyuz-rakett og hadde ti dager i verdensrommet.

Vel hjemme ble han overført til militærreserven. For å bøte på sviktende inntekt, ble han foredragsholder og opprettet en stiftelse for fremme av forskning og utdanning. I internasjonal sammenheng begynte han å fungere som verdensambassadør for WordSkills International for å fremme yrkesfaglig utdanning blant unge mennesker. Han ble også FN-ambassadør for industriell utvikling.
I 2013 gikk han inn i politikken.
31. oktober 2018 erklærte president Jair Bolsonaro Marcos Pontes som ny forskningsminister.

## Bibliografi
Pontes har fått utgitt fire bøker
*
*
*
** 

## Referanser
Sibir-khanatet

**Sibir-khanatet** var et tyrkisk-mongolsk khanat i Sibir i dagens Russland. Landets hovedstad var Qashliq i nærheten av dagens Tobolsk.

Sibir oppstod midt på 1400-tallet og var en etterfølgerstat av Den gylne horde. Staten skal ha blitt grunnlagt av khanen On. Befolkningen var av blandet opprinnelse og omfattet både tatarer, khantyer, mansier og nenetsere.

Etter at Kazan-khanatet ble erobret av moskovittene økte presset mot Sibir. Kosakken Jermak Timofejevitsj ledet en ekspedisjon inn i de sibirske områdene, erobret Sibirs hovedstad og slo den siste khanen Küçüm i 1582. Küçüm kom seg imidlertid unna og fikk omgruppert styrkene sine, og to år senere beseiret sibirerne Jermak på slagmarken. Sibir ble igjen invadert i 1586, og i 1598 ble Küçüm slått for godt ved Ob. Sibir ble etter dette innlemmet i Russland.
Sakseid

**Sakseid** er et sted på Bømlo. Det er anlagt et industriområde her, og en rekke bedrifter har etter hvert etablert seg her, blant andre Bømlo-nytt. 

Opprinnelig var det en gård her, og mange folk tok gårdsnavnet som etternavn. 72 personer har Sakseid som etternavn i Norge i dag, de fleste bor i Hordaland og Rogaland, men navnet er også spredt til fem andre land.

## Referanser
Fulufjellet

**Fulufjellet** (svensk: *Fulufjället*) er et fjell på grensen mellom Norge og Sverige. Den norske delen av fjellet ligger i Ljørdalen, øst i Trysil kommune. Den svenske delen ligger i Älvdalen kommune. Fjellet har to topper, *Slottet* ( meter over havet) på norsk side av grensen og *Storhön* () på svensk side av grensen.

På vestsiden av Fulufjellet er det et alpinsenter med to heiser og ni nedfarter. Den lengste nedfarten er 1&nbsp;600&nbsp;meter. I Fulufjellet ligger også en av Norges lengste kjelkebakker.
__NOTOC__
## Se også
*Fulufjällets nasjonalpark i Sverige
*Fulufjellet nasjonalpark i Norge

## Fotnoter



## Referanser




## Eksterne lenker
* Alpinsenterets hjemmeside
Stord sjukepleiarhøgskule

**Stord sjukepleiarhøgskule** var en høgskole for sykepleierutdanning, etablert i Stord i 1977 under navnet Stord sjukepleiarskole. Skolen ble i 1994 fusjonert inn i Høgskolen Stord/Haugesund.

Skolen ble bygget og drevet av Hordaland fylkeskommune inntil den ble statlig høgskole i 1986; den fikk da navnet Stord sjukepleiarhøgskule. Skolens første kull, som begynte i august 1977, hadde 24 elever. Den første rektoren var Magnhild Vestrheim.
Voodoo science

***Voodoo science*** eller «voodooforskning» er (i engelsk språk) en pejorativ neologisme som viser til forskning som ikke følger vitenskapelige metoder eller etikk. Begrepet ble popularisert i boken *Voodoo Science: The Road from Foolishness to Fraud* av professor Robert L. Park. Andre forfattere har brukt begrepet, men det forblir tettest forbundet med Park.

Begrepet forekommer også i en tidligere artikkel av W. Booth, «Voodoo Science», og tidligere i en 1984 amerikansk regjeringsrapport «Oversight Hearing on the Office of Juvenile Justice and Delinquency Prevention».

## Referanser


## Litteratur
* Park, Robert L. (2000): *Voodoo Science: The Road from Foolishness to Fraud*, Oxford University Press. ISBN 0-19-513515-6, ISBN 0-19-514710-3, ISBN 0-19-860443-2
* Committee for Skeptical Inquiry: ''Voodoo Science Conjures a Celebrity Out of a Scientist''
Andoni Zubizarreta

**Andoni Zubizarreta Urreta** (født 1961) er en tidligere spansk fotballspiller. Zubizarreta er den spilleren som har spilt flest landskamper for . Han vokste opp i Aretxabaleta (Gipuzkoa).

Zubizarreta begynte å spille for hjemmeklubben i Aretxabaleta (1977–79), før han gikk til Deportivo Alavés (1979–80). Han spilte deretter for Athletic Bilbao (1980–86), der han vant to La Liga-mesterskap på rad i 1983 og -84. Etter at han gikk til FC Barcelona (1986–94) vant han fire La Liga-mesterskap pluss europacupen i 1992. Hans siste klubb var Valencia CF (1994–98). Han har flere kamper i den spanske serien enn noen annen spiller (622).

Han debuterte på landslaget 23. januar 1985 i en kamp der Spania vant 3-1 over . I løpet av landslagskarrieren representerte han landet i fire VM-sluttspill på rad: 1986, 1990, 1994 og 1998. Han spilte også i EM 1988 og EM 1996.

## Referanser

## Eksterne lenker
* 
* BDFutbol
Julianeberberis

**Julianeberberis** (*Berberis julianae*) er en eviggrønn buskplante i slekten berberis, som inngår i berberisfamilien. Busken kan bli inntil 2 meter høy. Den vokser i vill tilstand i Kina, særlig i Hubei-provinsen, men er også en ganske vanlig park- og hageplante i Europa.

Bladene er mørkegrønne over og lysere grønne under, oversidene er blanke med synlige nervetråder. Bladene er ovale med noe spissing i begge ender. Blomstene er gule eller svakt gulgrønne, og skålformede med god duft. Bærene er røde og eggeformede. Stammens bark er først lysegrønn, senere i sesongen blir den lyst brun.

## Referanser




## Litteratur
* 
* 

## Eksterne lenker

* 
* Julianes berberis hos ''hedging.co.uk'' (på engelsk)
* Julianes berberis hos ''baumkunde.de'' (på tysk)
Jakaya Kikwete

**Jakaya Mrisho Kikwete** (født 7. oktober 1950 i daværende Tanganyika) var Tanzanias president fra 21. desember 2005 til 5. november 2015, og den fjerde siden landet ble selvstendig. Han var også formann i Den afrikanske union fra 31. januar 2008 til 2. februar 2009. Kikwete tilhører Tanzanias ledende parti, Chama cha Mapinduzi (CCM), som har hatt makta i landet siden det ble oppretta i 1977. Kikwete ble gjenvalgt for en andre periode i valget 31. oktober 2010. Siden han hadde sittet i to perioder kunne han ikke stille til gjenvalg i valget i 2015, og ble dermed etterfulgt av John Magufuli fra samme parti 5. november 2015.

## Referanser




## Eksterne lenker
*
Władysław IV Vasa

**Władysław IV Vasa** (født 9. juni 1595, død 20. mai 1648) var sønn av Sigismund III av Polen og Anna av Steiermark. Władysław IV regjerte som storfyrste av Litauen og konge over Det polsk-litauiske samvelde fra 8. november 1632 til sin død i 1648.

I 1610 ble prins Władysław som da var 15 år valgt som tsar av Russland av de syv boyarer men tok ikke tronen i Storfyrstedømmet Moskva grunnet motstand fra hans far, og fra russere som ikke ønsket en polsk prins som tsar. Han brukte likefullt tittelen storfyrste av Moskva til 1634. Władysław klarte å holde det polsk-litauiske samveldet utenfor tredveårskrigen som raste i Vest-Europa under hans tid som regent og hadde relativ stor suksess i å forsvare samveldet mot invasjoner. Han støttet religiøs toleranse og gjennomførte reformer i landets militærsystem.

Władysławs død markerte slutten på gullalderen for samveldet, konflikter han ikke hadde løst under sitt styre ledet i 1648 til opprør blant kosakkene og til invasjon fra Sverige, begynnelsen på det en i Polen kjenner som Syndfloden.

## Referanser
Falske Dmitrij I av Russland

**Falske Dmitrij I** (født 1581, død ) var tsar i Russland fra 21. juli 1605 til sin død den 17. mai 1606. Han var en av tre bedragere som krevde tsarkronen i den store urotiden, da de påsto å være yngste sønn til Ivan IV, Dmitrij Ivanovitsj, som etter sigende hadde unnsluppet et attentat. Det er alminnelig akseptert at den virkelige Dmitrij Ivanovitsj døde under uklare omstendigheter i Uglitsj og at falske Dmitrijs virkelige navn var Grigorij Otrepjev.

## Referanser
Fjodor I av Russland

**Fjodor I av Russland** (russisk: Фёдор I Иоаннович) (født 31. mai 1557, død ) var den siste tsar fra Rurikdynastiet, sønn av Ivan IV (den grusomme) og Anastasia. Fjodor I er kjent som «klokkeringeren», idet han likte å reise rundt og ringe i kirkeklokkene i landet. Fjodor ble født i Moskva og ble kronet til tsar den 31. mai 1584.

Fjodor, etter sigende mentalt tilbakestående, hadde liten interesse for politikk. Han var en from person og brukte mye av sin tid til å be. Han hadde overtatt et land som var merket av hans fars harde regjeringstid, og overlot styret til sin handlekraftige svoger, Boris Godunov.

Fjodor giftet seg i 1580 med Irina Godunova. Etter nesten 12 års ekteskap fikk de en datter, Feodosia, som døde to år gammel, i 1594. Fjodor I ble således den siste av Rurikdynastiet som russisk tsar, og hans død i 1598 var begynnelsen på den vanskelige perioden kjent som den store urotiden.

## Referanser


## Litteratur
* Hans-Joachim Torke (utg.): *Die russischen Zaren 1547–1917*. Beck, München 1999, ISBN 3-406-42105-9.
Ronny

**Ronny** og **Ronnie** er engelske fornavn for begge kjønn, men som hovedsakelig brukes som mannsnavn. Som mannsnavn er de dannet av *[[Ronald]]* eller *[[Aaron]]* og som kvinnenavn av *[[Veronica (navn)|Veronica]]*. 

Roni (רוֺני) er et unisex navn med opprinnelse fra hebraisk i det gamle testamentet. Betydningen er glede. I-endelsen viser til foreldrenes glede over det nyfødte barnet.   

## Etymologi
Mannsnavnet *Ronny* er:
* en opprinnelig engelsk kjæleform av *[[Ron]]*, en kortform av mannsnavnet *[[Ronald]]*. Dette er den engelske formen av *[[Ragnvald]]*, som har opprinnelse i norrøne *regin*, *rọgn* eller gotiske *ragin*, som alle betyr «råd, avgjørelse», og norrøne *valdr*, germanske *waldaz* eller gammelhøytyske *waltan* som alle betyr «hersker» eller «herske».
* en variant av *[[Aaron]]*, et hebraisk navn med usikker opprinnelse.

Mannsnavnet *Ronnie* er en variant skrivemåte av *Ronny*.

Mannsnavnet *Roni* er en finsk kortform av *[[Hieronymus]]*.

Kvinnenavnene *Ronny* og *Ronnie* er opprinnelig engelske kjæleformer av kvinnenavnet *[[Veronica (navn)|Veronica]]*, den latinske formen av det greske navnet *Pherenike*, som har opphav i *phero*, «å levere», og *nike*, «seier». 

Kvinnenavnet *Roni* er en variant av *Ronnie*, men er også et hebraisk navn (hebraisk: רוֹנִי) som betyr «min glede» eller «min sang».

## Utbredelse
*Ronny* er kjent brukt i Norge første gang ca 1930, og i Sverige fra 1932. *Ronny* var et populært navn på norske guttebarn født på 1970-tallet. Navnet har vært mest brukt i Nord-Norge.

I Sverige var *Ronny* mest populært på 1950- og 1960-tallet. Formen *Ronnie* var populær i Sverige på 1970-tallet.

Formen *Ronnie* var et populært guttenavn i USA fra 1930- til 1980-årene og hadde en popularitetstopp med 0,3% i 1946.

*Ronny* har navnedag 16. mai i Sverige, 9. august i Norge og 5. september i Finland.

|}

### Kvinner

|}

## Kjente menn med navnet
Personene i listen er ordnet kronologisk etter fødselsår.
* Ronny Cox (f. 1938), amerikansk gitarist og skuespiller
* Ronnie Johanson (født 1940), norsk sakprosaforfatter
* Ronnie James Dio (1942–2010), amerikansk sanger
* Ronnie Lane (1946–1997) engelsk musiker
* Ronnie Wood (f. 1947), engelsk musiker, gitarist i The Rolling Stones
* Ronny Yu (f. 1950), kinesisk regissør
* Ronny Someck (f. 1951), irakisk-israelsk dikter
* Ronny Jordan (f. 1962), engelsk jazzgitarist
* Ronnie Coleman (f. 1964), amerikansk bodybuilder
* Ronni Le Tekrø (f. 1963), norsk gitarist
* Ronny Johnsen (f. 1969), norsk fotballspiller
* Ronny Bank (f. 1971), norsk bildekunstner
* Ronnie M.A.G. Larsen (f. 1971), norsk forfatter og musiker
* Ronny Nilsen (f. 1971), norsk spydkaster
* Ronnie Jacobsen (f. 1975), norsk bluesgitarist
* Ronnie O'Sullivan (f. 1975), engelsk profesjonell snookerspiller
* Ronny Turiaf (f. 1983), fransk basketballspiller
* Ronny Brede Aase (f. 1986), norsk journalist og programleder 
* Ronny Pøbel, norsk pønkmusiker, egentlig Ronny Olsen
* Ronnie Johansen, norsk baryton

### Annen bruk av navnet
* Ronny Wiltersen, figur i serien om Harry Potter

## Referanser


## Eksterne lenker
*
Astrakhan-khanatet

**Astrakhan-khanatet** var en tatarisk føydal stat som oppsto etter Den gylne horde kollapset. Khanatet eksisterte på 1400- og 1500-tallet i området rundt munningen av elva Volga, hvor byen Astrakhan i dag ligger.

Khanatet ble opprettet i 1466 av Mäxmüd av Astrakhan. Hovedstaden var Xacítarxan, også kalt Astrakhan i russiske krøniker. Dets territorium omfattet Volgas nederste dalføre og Volga-deltaet, herunder storparten av dagens Astrakhan oblast og steppelandet på Volgas høyre bredd, i det som nå er Kalmykia. Mot vest grenset det til Krim-khanatet.

## Før khanatet
Området rundt nedre Volga var befolket av forskjellige tyrkiske stammer i alle fall siden 400-tallet. Etter invasjonen av mongolske stammer fra øst, kom området under styret til Den gylne horde. Da dette riket gikk under ble det halv-uavhengige Astrakhan-khanatet etablert av Qasim I rundt 1466. Beliggenheten ved Volgas munning og viktige handelsveier gjorde at det tiltrakk seg betydelig rikdom, men også oppmerksomheten til omkringliggende stater og nomadestammer, som utsatte khanatet for tallrike invasjoner. Meñli I Giray, khanen av Krim-khanatet, som hadde ødelagt Den store hordes hovedstad Sarai, forårsaket betydelige ødeleggelser i khanatet.

## Demografi og samfunn
Mesteparten av befolkningen i Astrakhan-khanatet var bofaste Astrakhan-tatarer og nomadiske nogajer. Nogajene drev for det meste med kveg, mens tatarene hovedsakelig var bønder, handelsmenn og håndverkere. Handelsmenn drev med transitthandel mellom Storfyrstedømmet Moskva, Kazan-khanatet, Krim-khanatet, Sentral-Asia og Transkaukasus-regionen.

Adelen besto av føydale ranger, som fra høyest til lavest var: khan, sultan, bey og morza. Resten av befolkningen ble kalt *qara xalıq*, *svarte folk* – det vanlige tyrkiske uttrykket for vanlige mennesker. Statsreligionen var islam.

## Historie
På 1530-tallet samarbeidet Astrakhan med Krim-khanatet og Nogaj-horden i et felttog mot Russland. Senere var Astrakhan innblandet i konflikter mot sine tidligere tatar-allierte. I 1552 ble Kazan erobret av Tsar Ivan IV av Russland, bedre kjent som Ivan den grusomme, og like etter overtok en gruppering som støttet Moskva makten i Astrakhan.

Ivan sendte soldater til Astrakhan, og innsatte Darwish Khan som en vasallhersker over Astrakhan-khanatet i 1554. Moskva-tro adelsmenn og Nogajiske stammefolk støttet russiske styrker som okkuperte Astrakhan. Etter trusselen om angrep fra Krim mot Astrakhan hadde avtatt, konspirerte Darwish Khan med Krim-khanatet for å drive russerne ut av området. Ivan IV sendte russiske strelets- og kosakk-armeer, som erobret og annekterte området i 1556. Xacitarxan ble beleiret og brent, og khanatet oppløst. Darwish Khan flyktet til borgen Azov. Etter khanatets fall ble tatarer angrepet av kalmyker, som fordrev de nogajiske nomadene.

Mange nogajer ble flyttet til Kasakhstan og Dagestan. Det bor imidlertid fortsatt rundt 70&nbsp;000 Astrakhan-tatars i Astrakhan oblast.

Hovedstaden i khanatet var Xacitarxan (or *Khadjitarkhan*), som lå rundt 12&nbsp;km fra dagens Astrakhan.

## Eksterne lenker
* Astrakhans historie
Darwinberberis

**Darwinberberis** er en plante i slekten berberis, som inngår i berberisfamilien. Darwinberberis vokser i vill tilstand i det sørlige Chile og sørvestlige Argentina.
Charles Darwin var den første vestlige vitenskapsmannen som studerte planten.
Dette gjorde han under reisen med HMS «Beagle» i 1835.

Darwinberberis kan ble 3–4 meter høy og har mørkt grønne, blanke blad, og har lite utpregede torner. Bladenes lengde er 12–25 mm. Blomstene er mørk gule eller oransje. Bladpryden er tett helt fra bakken og opp. Bærene er purpur-fiolette eller nesten svarte, og inntil 7 mm i diameter.

Planten er ekstra populær som hageplante i Storbritannia, men dyrkes også i Norge. 

## Referanser




## Eksterne lenker
* 
* Chilebosque: ''Berberis darwinii''
Christine Jorgensen

**Christine Jorgensen** (1926–1989) var en amerikansk skuespiller, sanger og forkjemper for transpersoners rettigheter. Hun er kjent som den første amerikaneren som offentliggjorde sitt kjønnsskifte.

I 1944 ble Jorgensen innkalt til den amerikanske hæren under andre verdenskrig. Etter å ha tjenestegjort som kontoransatt i militæret, studerte hun ved flere skoler, arbeidet og forsøkte å etablere en karriere som fotograf. I denne perioden fikk hun kjennskap til kjønnsbekreftende kirurgi og reiste til Europa. På Rigshospitalet i København fikk hun særskilt tillatelse til å gjennomgå flere operasjoner fra 1951.

Da hun vendte tilbake til USA tidlig i 1953, ble hennes kjønnsskifte omtalt på forsiden av avisen *[[New York Daily News]]*. Jorgensen ble umiddelbart en offentlig kjent person, og hun brukte oppmerksomheten til å fremme forståelse og rettigheter for transpersoner.

Jorgensens selvbiografi, *Christine Jorgensen: A Personal Autobiography* (1967), solgte nærmere  eksemplarer. Gjennom karrieren holdt hun foredrag ved høyskoler og universiteter om temaer knyttet til kjønnsinkongruens.

## Referanser


## Eksterne lenker
* 
*
Lhanbryde

**Lhanbryde** (skotsk-gælisk *Lann Brìghde*) er en landsby i Moray i Skottland, rundt 6,5 km øst for Elgin. Tidligere gjennomtrafikk av motorvegen *A96*, men den tungt trafikkerte hovedvegen ble ledet i bue utenfor landsbyen tidlig på 1990-tallet. 

## Historie
Lhanbryde har en historie som går tilbake mer enn 3000 år. Som bynavnet indikerer var stedet en gang et piktisk sete og det er også flere stående piktiske steinmonumenter som vitner om den piktiske kulturen. Lhanbryde betyr antagelig «Kirke(stedet) for sankt Bride», men det er uklart hvorfor navnet har blitt bevart i en walisisk form da det i 1215 ble nedtegnet som *Lamanbride*, *Lambride* på slutten av 1300-tallet, *Lambry* på 1600-tallet og *Longbride* i 1750

Kirken som landsbyen er blitt oppkalt etter er bortimot helt forsvunnet. Kirkegården ligger på nordsiden av hovedgaten. Noen få ruiner av kirken som fortsatt er synlige, og den var sannsynlig den siste av en rekke kirkebygg på stedet, og var allerede i 1796 forlatt og revet. Et medlem av Tempelridderordenen er gravlagt i kirkegården.

Arkeologiske utgravninger har frambrakt restene av en rekke vollgraver i Lhanbryde som har blitt tolket som øsesystem eller vannløp for en kvern eller mølle. På nordsiden er det rester av en mulig tørkeovn for korn hvor brent havre og keramikk indikerer 1200-tallet.

## Dagens Lhanbryde
Elever fra den lokale grunnskolen, *Lhanbryde Primary School*, går nå enten til *Milnes High School* eller den ene av de to videregående skolene i Elgin, avhengig hvor de 

Befolkningen i Lhanbryde består i dag av rundt 2000 mennesker. Village Hall danner sentrum for Lhanbrydes moderne bosetning. Hovedgaten som går i en kurve har med tradisjonelle skotske småhus på begge sider.

Det lokale fotballaget heter Lhanbryde United FC.

## Referanser
Bar (Montenegro)

**Bar** (serbisk: Бар, albansk: *Tivar*, italiensk: *Antivari*) er en by og kommune i det sørøstlige Montenegro. Navnet betyr bokstavelig talt "overfor Bari", og viser til byene som ligger på hver sin side av Adriaterhavet. Byen er oppbygget etter andre verdenskrig, men naturen rundt er uberørt og severdig.

Kommunen grenser i nordøst mot Shkodërsjøen og  derigjennom mot Albania. Bar har ferjetrafikk til Bari i Italia og Korfu i Hellas. Bar har  innbyggere (2003), mens kommunen – som også inkluderer kystbyen Sutomore i nordvest – har en befolkning på 40.037. Folketallet er raskt økende. Montenegrinere utgjør 44 %, serbere 25 %, albanere 12 %, og muslimer og bosnjaker 9 %.

## Historie
Det kan påvises bosetninger siden eldre neolittikum, og illyrerne etterlot seg fornminner i området. Bar kan ha tilsvart den romerske borgen *Antipargal* med gjenoppbygging på 500-tallet. navnet *Antibarium* er kjent fra 900-tallet.

Slaverne dukket opp i den tidlige middelalderen, mens Doclea-herskerne trolig tok kontroll med byen på 800-tallet. De har trolig hatt en slags hovedstad her. Doclea-herskerne flyttet stadig flere verdslige og kirkelige funksjoner til Bar ettersom bulgarerne og Bysants rykket nærmere. Prins Mihailo valgte Roma og den vestromerske kristendom som beskyttelse mot bysantinerne fra 1077. Derfor ble Bar erkebispedømme i 1089.

I middelalderen hadde Bar eget flagg, våpen, og egne mynter. Etter et kort bysantinsk internesso 1166–1183 falt byen til den serbiske staten Raška. I renessansen fra 1443 styrte Venezia hele regionen som provinsen *Albania Veneta*, men Bar kun fram til 1571. Da inntok osmanene byen og holdt den helt til 1878.

Mellom Bari og Bar satte den italienske vitenskapsmannen Guglielmo Marconi opp en av verdens første trådløse telegrafer den 30. august 1904. Fire år senere startet byggingen av jernbane til Bar. Italia styrte i Bar fra 1941 gjennom Mussolinis okkupasjon, men det var blodige opprør mot det italienske styret i byen.

### Økonomi og næringsliv
Turisme er viktigste inntektskilde. Viktige badebyer er Dobre Vode, Sutomore og Čanj. Det er også gode forhold for fjellvandring og rekreasjon i Rumijafjellene over byen, og på andre siden av fjellene i Shkodërsjøen.

Det går jernbane til Beograd (åpnet 1976), og Bar har i tillegg den travleste havnen i Montenegro. Bar er en transitthavn for varer til Serbia, og har betydelig godstrafikk hele året. Beograd-Bar-banen opererer Serbias havgående utenrikshandel via Bar. Med Sozina-tunnelen ble bilveien til Podgorica redusert til 50 km.

Landbruket er spesialisert – kommunen har meget stor produksjon av olivenolje og juice av sitrusfrukter. Instituttet *Senter for subtropiske kulturer* er fra 1937, og det eldste forskningssenteret i instituttsektoren i Montenegro.

## Eksterne lenker
* 
* Official Bar kommunes hjememsider
* Nyhetsside for Bar
* Bar turistkontor
Sam Eydes gate (Rjukan)

**Sam Eydes gate** er en gate på Rjukan.

## Historie (Rjukan)
Gaten har fått navn etter ingeniøren og industribyggeren Sam Eyde, som grunnla Norsk Hydro og som bygde fabrikkene på Notodden, Glomfjord, Herøya, Rjukan og Karmøy. Etter at Sam Eyde døde kalte de hovedveien på Rjukan for Sam Eydes gate. I dag er Sam Eydes gate en av Norges lengste hovedveier. Den starter fra Dale (Nedre Rjukan) og går til Krosso, gjennom hele byen. Den er trafikkert og er den eneste veien som går rett gjennom byen. Den er 7 km lang.

## Se også
Sam Eydes gate finnes også på Herøya i Porsgrunn, samt i Notodden som en liten strekning av E134.

## Referanser
Safari (dagligvarekjede)

**Safari** var en cateringkjede med forretningskontor i Bergen. 

Kjeden hadde ti butikker frem til 1. kvartal 2016 i bergensområdet; Loddefjord (Vestkanten), Olsvik, Laksevåg (Laksevåg senter), Fantoft, Sandviken (Støletorget), Arna (Øyrane Torg), Fjøsanger, Lagunen Storsenter, Midtun og Knarvik (Knarvik senter), og forventet en omsetning på 850 millioner kroner. Den spesialiserer seg på ferskvarer, frukt og grønt, samt bakervarer. Dessuten ble det per 2015 fortsatt drevet cateringvirksomhet. Våren 2008 tok virksomheten i bruk et nytt produksjons- og administrasjonsbygg i Olsvik.

Safarikjeden er frittstående medlem i NorgesGruppen, og eies 100 % av Arild Faugstad gjennom selskapet Safarigruppen AS. I 2012 ble samtlige ti Safari-butikker solgt til Norgesgruppen, og omprofilert til Meny-, Spar- og Kiwi-butikker.

## Historikk
Kjeden ble grunnlagt av Anton og Elna Faugstad i 1971 i bydelen Loddefjord (bydel i Bergen vest). Den første butikken lå et par år i et eget bygg i Loddefjord-området, og da kjøpesenteret Loddefjord torg ble etablert i 1973, flyttet butikken inn i senteret og har blitt der siden. Etter en omfattende ombygging og reåpning av kjøpesenteret i 1991, skiftet det navn til Vestkanten senter. Her var den første Safari-butikken i drift. I 2013 ble den omprofilert til Meny.

## Datterselskaper
Mattradisjon AS produserer kjøttvarer, hovedsakelig til Safari, og 52% av aksjene eies av Safarigruppen AS.
Safari Catering produserer koldtbord m.m, og 100 % av aksjene eies av Safarigruppen AS.
Zappa er et nytt dagligvarekonsept som i tillegg til å ha et utvalgt sortiment av dagligvarer tilbyr ferske brød og boller, påsmurte baguetter, ferdige salater – og annen enkel lunsjmat. Zappa holder til på Vestkanten og  Knarvik senter.

## Egne merkevarer
Kjeden hadde to egne merkevarer (EMV) ut mot forbruker; Safari brød og ferskvarer, samt Matlyst kjøttprodukter.

## Eksterne lenker
* Virksomhetens hjemmeside